कान समारोह की नौ सदस्यीय जूरी में विद्या बालन शामिल होंगीं.

विद्या के अलावा इस नौ सदस्यीय जूरी में हॉलीवुड के प्रख्यात निर्देशक 


स्टीवन स्पीलबर्ग, जापानी फिल्म निर्देशक नाओमी कॉस, ऑस्ट्रेलियाई अभिनेत्री निकोल किडमैन, लाइफ ऑफ पाई जैसी चर्चित फिल्म बनाने वाले ताइवानी निर्देशक आंग ली और ऑस्ट्रियाई अभिनेता क्रिस्टोफर वॉल्ट्ज़ शामिल हैं.

बॉलीवुड की बधाई

विद्या बालन को बॉलीवुड की कई हस्तियों ने शुभकामनाएं दी हैं.

बीबीसी से खास बात करते हुए विद्या बालन की पहली हिंदी फिल्म 'परिणीता' के निर्देशक प्रदीप सरकार कहते हैं, "मैं सबसे पहले विद्या को बधाई देता हूं. मैंने शुरूआत से ही उनकी आंखों में एक अजब सा आकर्षण देखा और मुझे तभी लगा कि ये लड़की कई उपलब्धियों को हासिल करेगी." 

'पा' जैसी चर्चित फिल्म में विद्या को निर्देशित कर चुके आर बाल्कि कहते हैं, "ये बहुत ही शानदार खबर है. मैं विद्या के लिए बहुत खुश हूँ .सिनेमा को लेकर विद्या की समझ बहुत गहरी है और जिस तरह से वो अपनी फिल्मों का चुनाव करती हैं उससे ये बात साबित हो जाती है. मुझे यक़ीन है कि कान समारोह का अनुभव विद्या के बहुत काम आएगा."

निर्देशक अनुराग कश्यप ने भी ट्विटर पर विद्या बालन को बधाई दी है.

फिल्म समीक्षक अनुपमा चोपड़ा ने कहा, "वो कान की जूरी के लिए बहुत ही उपयुक्त हैं, उन्होंने जिस तरह की फ़िल्में की हैं और जितने अवार्ड्स वो पा चुकी हैं, उसके आधार पर ही उनका चयन हुआ है .ये बहुत ही अच्छी खबर है"

विद्या बालन ने बीते कुछ सालों में नो वन किल्ड जेसिका, इश्किया, पा,


द डर्टी पिक्चर, कहानी जैसी सुपरहिट फिल्में दीं.

इन फिल्मों में उनके अभिनय की खासी तारीफ हुई और उन्हें कई अवॉर्ड्स भी मिले. 'द डर्टी पिक्चर' के लिए तो उन्हें सर्वश्रेष्ठ अभिनेत्री का राष्ट्रीय पुरस्कार भी मिला.

 \n\nउपरोक्त लेख के लिए मुझे एक अच्छा शीर्षक दें।
कान की जूरी में विद्या बालन